
Lui Xi Jinping și oficialilor lui le place să mediteze nostalgic la desfătările „experienţei Fengqiao” (NF 
2218) şi să le împartă cu toată lumea din China. Fengqiao (în traducere, „Podul Artarilor”) este, sau a 
fost, un orășel pitoresc din provincia Zhejiang, dar mă tem că experiența Fengqiao nu este un pachet 
turistic. Mai degrabă, pe vremuri, în anii 1960, Fenggiao s-a distins ca un oraş-model în ochii lui Mao. 
Desi de obicei mardeiasii partidului se vedeau nevoiți să umble ei înşişi ca să identifice si să ia pe sus 
„elementele reacționare“, în Fenggiao oamenii se descurcau singuri: „nicio persoană [nu a trebuit] să fie 
arestată, dar, cu toate acestea, a fost lichidată marea majoritate a duşmanilor“. Genial! 


Fenggiao l-a impresionat atât de mult pe Mao pentru că, supraveghindu-se permanent unii pe alții si 
turnându-se reciproc, si procedând la măsuri de „rectificare la fata locului“ (şedinţe de luptă în masă) si 
de „reabilitare“ (reformarea modului de gândire) pentru a impune conformarea colectivă, oamenii de 
acolo s-au transformat cu succes în propria poliţie politică, fără să le spună nimeni s-o facă. 


Aici, în sfârşit, vedem un exemplu veritabil de „dictatură a maselor“, aşa cum spera Mao să instituie la 
un moment dat. Cu o mobilizare suficientă din partea conducerii Partidului, „frontul de masă“ al 
publicului putea să exercite cu succes un control social imens asupra lui însuşi, în numele Partidului. 
Mao a încurajat Partidul să înveţe din experiența Fenggiao si, prin aceasta, a plantat o sămânță care va 
prinde rădăcini şi va creşte în solul dur al imaginaţiei PCC: visul unei populaţii atât de bine programate 
de socialismul chinez, încât într-o zi se va gestiona practic singură. 


Astăzi, Xi a revitalizat şi a modernizat această idee, combinând-o cu noile instrumente disponibile: cele 
ale revoluției digitale. Cu îndemnuri de „prevenire în masă si guvernare în masă“, „justiție digitală 
pentru mase“ si „management reticular”, metodele tradiționale de monitorizare si control social al 
maselor în stil Fenggiao (de exemplu: echipe organizate de informatori, linii telefonice pentru turnătorii, 
„demascări“ publice si umilire socială) au fost combinate cu mobilizarea pe tot internetul si cu un vast 
aparat de supraveghere digitală.* Aceasta include acum analize ale volumelor mari de date, care 
integrează informații biometrice universale in timp real, localizarea si urmărirea achiziţiilor financiare 
(inclusiv prin omniprezenta aplicație WeChat), împreună cu istoricul de navigare pe internet şi pe 
rețelele sociale, precum şi cartografierea relaţiilor interpersonale. 


Bijuteria din coroana acestei abordäri se doreste a fi sistemul de credit social al Chinei. Devenit posibil 
gratie procesarii algoritmice si volumelor enorme de date colectate despre fiecare individ, sistemul (care 
este inca in curs de dezvoltare, finalizare a etapei-pilot si implementare) intentioneaza sa atribuie fiecärei 
persoane — precum si fiecărei companii sau organizatii — un scor unic agregat de „credit social“. Acest 
lucru seamănă mult cu un scor de bonitate financiară: pe baza comportamentului observat şi a altor 
„factori de risc“, scorul poate fi ajustat, în sus sau în jos, pentru a desemna o persoană sau o afacere ca 
fiind mai mult sau mai puţin „de încredere“ sau „nedemnă de încredere“. 


În studiile efectuate până acum, cei cu scoruri mai mari sunt recompensati cu avantaje progresiv mai 
mari, cum ar fi accesul prioritar la călătorii, împrumuturi, locuinţe, studii superioare sau chiar servicii de 
asistență medicală. Cei cu scoruri mai mici se confruntă cu pedepse din ce în ce mai mari (vezi aici 
(https://www.chinalawtranslate.com/en/sc-punishment-list/)), cum ar fi pierderea accesului la sistemul 
financiar, interdicția de a cumpăra bunuri de lux, bilete de avion, bilete de tren de mare viteză sau 
proprietăți imobiliare, precum şi refuzul admiterii, pentru ei înşişi sau pentru copiii lor, la anumite școli 
şi universități. Prezentat ca un mijloc benign de creştere a nivelului general de „încredere“ în societate, 
scopul declarat al sistemului este „să îngăduie celor demni de încredere să hoinărească oriunde le 
pofteşte inima, iar celor discreditati să le fie greu să facă şi un singur pas”. 


Punctele se pot câștiga făcând fapte bune, cum ar fi voluntariatul sau amplificarea propagandei 
guvernamentale. Companiile pot să facă donaţii organizaţiilor GONGO şi pot să se conformeze 
sistemelor de responsabilitate socială corporativă. Punctele se pierd prin adoptarea unui comportament 
negativ, cum ar fi să arunci gunoaie pe jos, să nu-ți platesti prompt facturile si amenzile, să încalci 
regulile de circulaţie, să traversezi prin locuri nepermise, să provoci „tulburarea liniștii publice“ sau să 
raspandesti „dezinformare“ dăunătoare pe internet (in special despre regimul politic). Cel mai recent, 
reglementările de protecţia mediului au început să fie integrate cu sistemul de credit social, 
comportamentele „ne-verzi“ fiind luate în considerare la calcularea scorului. 


THE GAME OF LIFE 


China's social credit system expands the 
idea of a standard credit check to all aspects 
of Ufe. Each citizen is assigned 1000 points, 
constantly monitored to judge their behavior, 
and rated accordingty. 

REVIVAL OF THE DANG’AN? 


The dang’an (English: record) was à paper file used by the 
Chinese government, containing the fotlowing documents: 

Foarte important, sistemul este în mod deliberat de natură socială. Cei cu scoruri mici sunt listati public 
și umiliti online sau pe panouri publice; chiar si unele aplicaţii de întâlniri romantice au încercat să 
încorporeze scoruri de credit social. lată un aspect extrem de relevant: dat fiind că prea multe relații cu 
oameni care au scoruri mici riscă să le afecteze propriul scor, oamenii au un stimulent să evite asocierea 
cu ,,discreditatii”, accelerand depersonalizarea lor progresivă de către societate. 


Deşi sistemul de credit social se află încă în curs de elaborare, nefiind încă implementat pe deplin (motiv 
care face ca surprinzător de multi apologeti din Vest să-i minimalizeze sau să-i respingă complet 
existenţa), intenţia totalitară a ideii este absolut clară şi asa a fost de la bun început, când s-au stabilit 
planurile de realizare a lui, în 2014. Scopul urmărit este ca experiența Fengqiao să devină universală — 
sau ceea ce Partidul numeşte, alternativ, „guvernare socială“. După cum se spune, pe bună dreptate, 
într-un raport al Serviciului Canadian de Informaţii de Securitate (vezi aici 
(https://www.canada.ca/en/security-intelligence-service/corporate/publications/china-and-the-age-of- 
strategic-rivalry/big-data-and-the-social-credit-system-the-security-consequences.html)) 
(https://www.canada.ca/en/security-intelligence-service/corporate/publications/china-and-the-age-of- 
strategic-rivalry/big-data-and-the-social-credit-system-the-security-consequences.html): „Guvernarea 


sociala descrie un sistem care se autogestioneaza — unul care se poate ajusta automat pentru a ajuta 
Partidul să-și consolideze si să-și extindă puterea“. 


In acest context, autorii raportului observa: ,,Functia creditului social in metodologia de gestionare a 
PCC este să automatizeze «responsabilitatea individuală», un concept conform căruia fiecare cetățean 
susține stabilitatea socială si securitatea națională“. 


Cu alte cuvinte, sistemul de credit social îşi propune să utilizeze imersiunea atotcuprinzătoare într-un 
sistem inevitabil de permanentă întărire pozitivă şi negativă — amestecând recompense si pedepse, subtil 
modificate după necesităţi, ca ajustările pe un panou de sunet — pentru a-și conditiona complet cetățenii. 
Sau, am putea spune, sistemul efectiv „acoperă suprafaţa societăţii cu o reţea de reguli mici si 
complicate, minutioase si uniforme, prin care nici minţile cele mai originale si nici cele mai darze 
caractere nu pot pătrunde“. Scopul acestei „gamificări“ a minţii omenești este, ca de obicei, să creeze un 
Om Nou, pe potriva mașinăriei manageriale. Nici nu mai e nevoie să speculăm dacă aceasta este intenţia; 
întotdeauna și pretutindeni, reprezintă obiectul inexorabil al managerialismului („Psihanaliza purta în 
ea promisiunea ca se poate face...”). 


Această inginerie socială a fost deja eficace. Îmi amintesc foarte bine, de exemplu, vizitând China, nu mai 
departe de anul 2000 si chiar si în 2005, absolut toată lumea obişnuia să traverseze mereu prin locuri 
nepermise.** Era pur și simplu o realitate a vieţii, o constantă culturală aparent înrădăcinată de cine știe 
câte secole, rezultată din pragmatismul minunat de incorigibil al țărănimii chineze și de refuzul total de 
a se supune așteptării la orice fel de coadă. 


Astăzi, nimeni nu mai traversează decât pe zebră si la lumina verde a semaforului (cel putin în oraş), 
pentru că, dacă treci pe roșu sau pe unde nu ai voie, identitatea iti este capturată de o videocamera cu 
recunoaştere facială, iar fata ta, numelele și numărul tău de identificare sunt afişate pe un panou 
publicitar al rusinii de lângă intersecție, iar la bancă te așteaptă o amendă. Toate aceste secole de 
atitudine culturală evoluată au fost suprascrise cu succes de doar câţiva ani de programare cu ajutorul 


mașinii (https://paulkingsnorth.substack.com/p/the-tale-of-the-machine). 


Un panou 
publicitar 
din China 
afiseaza 
fata, 
numele si 
numarul 
de 
identificare 
al unui 
pieton care 
a trecut pe 
rosu. 


(https://substackcdn.com/image/fetch/f_auto,g_auto:good,fl_progressive:steep/https%3A %2F %2Fsubstac 
k-post-media.s3.amazonaws.com%2F public%2Fimages%2F86dd4fdc-1156-458a-bd86- 
7clcd4f6d3d0_3999x2666.jpeg) 


In Vest, ochi neräbdätori privesc si invata. 


În iunie, banca britanică Coutts a închis contul politicianului de dreapta Nigel Farage, fără explicaţii. 
Ulterior, alte zece bănci i-au refuzat lui Farage solicitarea de a beneficia de serviciile lor. Documentele 
interne ale „dosarului individual de risc“ (https://news.sky.com/story/key-points-from-coutts-dossier- 
on-nigel-farage-12924078)produse de bancă și obținute de Farage au arătat curând raționamentul celor 
de la Coutts pentru a-l „elimina“ din propriul cont: Farage s-a dovedit a nu mai fi „compatibil cu Coutts, 
având în vedere opiniile sale declarate public, care erau în contradicție cu poziția noastră ca organizaţie 
incluzivă“. 


Păcatele teribile enumerate pe rabojul lui Farage au inclus: prietenia cu Donald Trump si cu campionul 
de tenis nevaccinat Novak Djokovic; campania lui pentru Brexit; folosirea cuvântului ,,globalist” cu o 
conotație negativă; „negarea schimbărilor climatice/atitudinea anti-zero net“ faptul că era „văzut ca 
xenofob şi rasist“; şi că fusese „fascist“ pe când era elev, conform unor zvonuri auzite de cineva care se 
spune că ar fi fost la curent. Luate împreună, lucrurile acestea dovedeau că Farage „pierdea din ce în ce 
mai mult contactul cu societatea mai largă“ (adică cu progresul) şi, prin urmare, prezenta un „risc 
reputational continuu pentru bancă“. Deci, mai ales „luând în considerare poziția noastră specifică fata 


de Mediu, Societate, Guvernanta/Diversitate”, Farage trebuia să dispară. 


În acest caz, după ce a fost prinsă în flagrant „debancarizând“ din motive politice un politician 
proeminent si greu de dus de nas, banca a fost în cele din urmă forțată să-și ceară scuze, iar unii dintre 
reprezentanţii săi superiori siliți să demisioneze. Cu toate acestea, astfel de consecinţe sunt o excepţie de 
la regula. Debancarizarea motivată politic (vezi aici (https://www.spiked-online.com/2023/07/07/the- 
terrifying-rise-of-debanking/)) a devenit în ultimii ani o practică din ce în ce mai obișnuită în 


(https://www.viewpointdiversityscore.org/news/statement-on-debanking-and-free-speech) Occident. 


Cu totul memorabil, guvernul canadian al lui Justin Trudeau a invocat starea de urgenţă pentru a-și 
asuma puterea să îngheţe conturile bancare si sa confiște activele camionagiilor care protestau împotriva 
(https://theupheaval.substack.com/p/reality-honks-back)mandatelor distructive de vaccinare obligatorie 
si împotriva demagogiei. Canadienii care doar donaseră bani pentru a-i sprijini pe camionagii au avut, 
de asemenea, conturile înghețate. Această tactică de utilizare a pârghiilor financiare, pentru a-i distruge 


personal pe disidentii politici şi a înăbuși protestele, s-a răspândit rapid în întreaga lume, fiind folosită si 
împotriva (https://www.aa.com.tr/en/americas/brazilian-authorities-block-bank-accounts-of-those- 
allegedly-driving-anti-democratic-acts-/2741642) camionagiilor protestatari din Brazilia, de exemplu. 


Cu toate acestea, debancarizarea inițiată chiar de bănci pare să fi devenit şi mai frecventă. În aceeaşi lună 
cu Farage, de exemplu, reverendul britanic Richard Fothergill (aici 
(https://www.thetimes.co.uk/article/building-society-closed-vicar-s-account-after-trans-protest- 
d0p7vmrbm)) şi-a văzut contul închis (https://www.thetimes.co.uk/article/building-society-closed-vicar- 
s-account-after-trans-protest-d0p7vmrbm)pe loc, după ce şi-a exprimat opinia oarecum dezaprobatoare 
fata de promovarea insistentă a ideologiei transgender de către banca sa, într-un chestionar de feedback 
al clienţilor (banca i-a spus că acest punct de vedere „nu este tolerabil”). 


De asemenea, în aceeași lună, bloggerul scoțian anti-woke Stuart Campbell 
(https://twitter.com/WingsScotland/status/1673371369470410757) şi-a văzut închis contul, pe care îl avea 
de 25 de ani, de către banca First Direct, fără ca măcar să fie notificat. El a descoperit acest lucru abia 
după ce s-a trezit brusc în imposibilitatea de a-și folosi cardul pentru a cumpăra alimente. 


În SUA, la doar câteva zile după scandalul Farage, banca JP Morgan Chase a închis 
(https://twitter.com/Nigel_Farage/status/1684597165304299520?ref_src=twsrc%5Etfw) conturile 
doctorului Joseph Mercola, care se declarase anti-vaccin, precum si pe cele ale directorului general al 
firmei lui Mercola, ale directorului financiar, ale soțiilor acestora si ale tuturor copiilor lor. Din nou, toate 
acestea sunt exemple dintr-o singură lună. Şi astfel de cazuri care reuşesc să atragă atenţia publicului 
sunt, fără îndoială, doar vârful aisbergului. Farage spune că a început să adune o „bază de date foarte 
mare“ cu mii de cazuri similare numai din Marea Britanie. 


Iar băncile nu sunt singurele implicate. S-au alăturat si platformele de plată online. GoFundMe a 
confiscat din proprie inițiativă banii donați camionagiilor canadieni prin intermediul platformei sale. În 
luna mai, Konstantin Kisin (https://open.substack.com/users/13247845-konstantin-kisin? 
utm_source=mentions), autorul popularul podcast anti-woke Triggernometry, a fost deplatformat 
(https://twitter.com/trig gerpod/status/1659563447305089024) de compania de servicii financiare online 
Tide. 


PayPal, intr-unul dintre cele mai simbolice exemple ale obiceiului sau deosebit de prolific de 
debancarizare, a taiat accesul la serviciile sale pentru Uniunea Libertatii de Exprimare 
(https://www.spiked-online.com/2022/09/21/big-tech-is-waging-financial-war-on-dissenters/), pe motiv 
de promovare a ,,intolerantei”. PayPal a încercat, de asemenea, să strecoare un anumit 
(https://reason.com/volokh/2022/10/09/paypal-still-threatens-2500-fines-for-promoting-discriminatory- 
intolerance-even-if-not-misinformation/) gen de exprimare în acordul său de utilizare, care i-ar fi permis 
să confişte 2.500 de dolari de la utilizatori de fiecare dată când aceștia răspândesc „dezinformare“ sau 


spun ori fac ceva „dăunător“ sau „inacceptabil“ (definirea acestor termeni fiind „la latitudinea“ PayPal). 


De ce se întâmplă acest lucru? De ce băncile private şi alte companii ar forța clienţii plătitori in acest fel si 
ar risca să declanșeze indignarea publică? Pentru că este în interesul lor să facă acest lucru, dacă vor să 
supraviețuiască şi să prospere — şi, de fapt, nu au de ales. Aceste bănci nu sunt cu adevărat „actori 
privaţi“ în sensul deplin al termenului, deoarece fac parte din economia managerială, într-un partid-stat 
managerial în devenire. Obiectul de activitate al unei întreprinderi manageriale nu sunt afacerile; este 
managerialismul. 


Si inca o data: nu pot exista instituții neutre într-un partid-stat. Duşmanii partidului-stat sunt duşmanii 
institutiei, altfel institutia devine dusmanul partidului-stat (ceea ce nu este deloc o atitudine profitabila). 
Asta înseamnă „risc reputational”: riscul de a părea că esti de partea greşită a liniei partidului. lată de ce, 
așadar, o vedem pe Coutts — o bancă fondată în 1692 si atât de aristocratică, încât asigură servicii bancare 
Curţii Regale a Marii Britanii — împodobindu-și întregul sediu 
(https://twitter.com/CouttsandCo/status/1666086055089676298) cu însemnele loialității față de curcubeu 
si funcționând ca şi cum si ea ar fi, la fel ca banca asiatică de investiții AIIB, controlată de „o poliție 
secretă internă“. 


* Fapt amuzant: sistemul de supraveghere al poliției chineze este literalmente numit ,Skynet”. 


** În fapt, pentru a putea traversa vreodată strada printre mașini și biciclete care nu se opreau niciodată, 
trebuia să înveți ritualurile unui fel de dans cultural împământenit: aştepţi să treacă o maşină; o iei 
nonsalant printre mașinile în mers, până la linia de mijloc a carosabilului; stai împreună cu toţi ceilalți 
pietoni în mijlocul străzii; si aștepți momentul potrivit pentru a traversa restul de jumătate a străzii, cu 
mașini trecând în viteză prin spatele tău. Acest dans era fin reglat: mașinile care chiar încetineau pe 
lângă pietonii rămași în mijloc îi enervau pe toți, fiindcă perturbau sincronizarea lină si previzibilă a 
fluxului traversării. 


Va urma. Pentru părţile anterioare, click aici: partea 1 
(https://reactionarii.home.blog/2023/09/12/convergenta-cu-china-partea-i-da-vestul-devine-tot-mai- 
asemanator-cu-china-iata-si-motivul-real/), partea 2, partea 3, partea 4, partea 5, partea 6, partea 7 
(https://reactionarii.home.blog/2023/09/28/statul-terapeutic-si-pericolul-din-interior-convergenta-cu- 
china-partea-a-vii-a/), partea 8, partea 9 (https://reactionarii.home.blog/2023/10/17/mentinerea- 
stabilitatii-convergenta-cu-china-top-of-form-partea-a-ix-a/), partea 10 
(https://reactionarii.home.blog/2023/10/29/centrul-extrem-securitizarea-a-tot-ce-exista-si-guvernarea- 
prin-lege-convergenta-cu-china-top-of-form-partea-a-x-a/), partea 11 
(https://wordpress.com/post/reactionarii.home.blog/3733), partea 12 și partea 13. 


Traducere după https://theupheaval.substack.com/p/the-china-convergence 
(https://theupheaval.substack.com/p/the-china-convergence) 

